ZELINA PLIN d.o.o.

za distribuciju plinom

Sveti Ivan Zelina

Katarine Krizmanić 1

tel: 01 2040 760

fax: 01 2060 716

e-mail: info@zelplin.hr

http://www.zelplin.hr

OIB: 00883067529

MBS: 02435853

IBAN: HR5723600001102053204

Broj: 54/22

Sveti Ivan Zelina, 17.08.2022.g.

**Predmet nabave:**

**Nabava prirodnog plina za nadoknadu gubitaka u distribucijskom sustavu**

**za rujan 2022.**

**DOKUMENTACIJA O NABAVI**

**ZA PRIKUPLJANJE PONUDA**

Za ovaj postupak je sukladno čl. 38. toč. 2. Zakona o javnoj nabavi propisano izuzeće od primjene Zakona o javnoj nabavi odnosno isti se ne primjenjuje na Ugovore za nabavu energije ili goriva za proizvodnju energije koje dodjeljuje sektorski naručitelj koji obavlja djelatnost na području plina:

1. pružanje fiksnih mreža ili upravljanje fiksnim mrežama namijenjenih pružanju usluge javnosti u vezi s proizvodnjom, prijenosom ili distribucijom plina
2. isporuku plina takvim mrežama.
3. **OPĆI PODACI**

Naziv naručitelja:

 ZELINA PLIN d.o.o.

za distribuciju plinom

Sveti Ivan Zelina

Katarine Krizmanić 1

tel: 01 2040 760

fax: 01 2060 716

e-mail: info@zelplin.hr

http://www.zelplin.hr

OIB: 00883067529

MBS: 02435853

IBAN: HR5723600001102053204

Osobe zadužene za kontakt:

Voditelj računovodstveno-financijske službe i opskrbe plinom:

Ivanka Gluhak

Tel. 01 2040 760

e-mail: ivanka.gluhak@zelkom.hr

Direktor:

Saša Sever

Tel. 01 2040 760

e-mail: sasa.sever@zelplin.hr

1. **PODACI O PREDMETU NABAVE**

**Opis predmeta nabave:**

Predmet nabave je prirodni plin za nadoknadu gubitaka u distribucijskom sustavu operatora plinskog distribucijskog sustava ZELINA - PLIN d.o.o. (NARUČITELJ.) za mjesec rujan 2022. prema Tablici 1.

Ponuditelj je dužan isporučivati plin standardne kvalitete određene Općim uvjetima opskrbe plinom ("Narodne novine", br., br. 50/18, 88/19, 39/20, 100/21).

Ponuditelj se obvezuje isporučiti Naručitelju plin u ugovorenoj količini i kvaliteti u ugovoreno vrijeme na izlazima iz transportnog sustava koji su ulazi u hidrauličke cjeline distribucijskog sustava ZELINA - PLIN d.o.o. (u daljnjem tekstu: Mjesta isporuke), koja će naznačiti Naručitelj u svojim nominacijama, a Naručitelj se obvezuje preuzeti plin prema podacima u nominacijama predanim Ponuditelju.

Tablica 1. Količina isporuke plina za rujan 2022.

|  |  |  |
| --- | --- | --- |
|  | MJESEČNE KOLIČINE | MAKSIMALNE DNEVNE KOLIČINE |
|  | **MRS Hrastje 3 bara** **[kWh] NCV** |  |  |  | **MRS Hrastje 3 bara(kWh)NCV** |  |  |  |
|  |
|  |
| Rujan 2022. | 20000 |  |  |  | 700 |  |  |  |  |

NCV = Net Calorific Value (= donja ogrjevna vrijednost)

**Nuđenje grupa ili dijelova predmeta nabave:**

Nije dozvoljeno nuđenje po grupama ili dijelovima predmeta nabave.

**Količina predmeta nabave:** prema Tablici 1.

U priloženom Troškovniku navedene su procijenjene mjesečne potrebe Naručitelja za rujan 2022. koje su određene na temelju stope gubitaka za prethodno obračunsko razdoblje i prikupljenih podataka o potrošnji na distribucijskom sustavu.

Prethodno razdoblje obračuna gubitaka obuhvaća razdoblje od uključivo srpnja prethodne godine do uključivo lipnja godine u kojoj se utvrđuju godišnji gubici plina.

Stvarna realizacija ovisi o potrebama Naručitelja te može biti veća ili manja od navedene okvirne količine.

Za predviđenu količinu prirodnog plina potrebno je poslati ponudu za opciju mjesečne fleksibilnosti (dozvoljena odstupanja) +/- 10%.

Dozvoljena odstupanja prema navedenoj opciji fleksibilnosti ne mogu povećati cijenu navedenu u Troškovniku, odnosno obvezati Naručitelja na plaćanje bilo kakvih penala, ugovornih kazni, dodatnih troškova ili drugih iznosa osim cijene iz Troškovnika.

**Troškovnik (Prilog 1):**

Jedinična cijena energije nepromjenjiva je za vrijeme trajanja Ugovora o opskrbi (dalje Ugovor)

• Ponuditelj daje ponudu za cjelovit predmet nabave i mora popuniti sve stavke Troškovnika

 označene žutom bojom.

• Upisuje se (stupac 1) jedinična cijena energije (C) bez PDV-a koja se izražava u EUR/MWh (NCV)

 na 3 (tri) decimalna mjesta.

• Jedinična cijena energije (C) bez PDV-a dijeli se sa 1000 i izražava se u EUR/kWh (NCV) na 6

 (šest) decimalnih mjesta:

C(EUR/kWh (NCV)) = C / 1000

• Ukupan trošak energije za ugovorno razdoblje bez PDV-a, dobije se množenjem okvirne ugovorne količine

 (kWh, NCV) i jedinične cijena energije bez PDV-a CEUR/kWh (NCV) odnosno množenjem stupca 2 sa stupcem

 3 Troškovnika,

• Ukupni troškovi energije (stupci 4 i 7) se iskazuju na 2 (dva) decimalna mjesta.

• Trošak energije uravnoteženja treba biti uračunat u cijenu.

• Trošak transporta (stupac 5) u Republici Hrvatskoj se za navedeno ugovorno razdoblje iskazuje posebno

 (u kunama).

• Ukupan trošak energije za ugovorno razdoblje iskazan u EUR preračunava se u kune (stupac 7)

 množenjem iznosa sa srednjim tečajem kune HNB na datum objave natječajnog poziva) zbog mogućnosti

 usporedbe ponuda koje nisu istovjetno datirane.

• Ukupna vrijednost ponude (stupac 8) dobije se zbrajanjem ukupnog troška energije za ugovorno razdoblje

 i troška transporta u Republici Hrvatskoj za navedeno ugovorno razdoblje.

• Ponudu, koja ne sadrži sve popunjene stavke (označene žutom bojom) Troškovnika, Naručitelj ne mora

 uzeti u obzir.

**Nadoknada zbog nepreuzetih količina**

Nepreuzete količine su razlika između stvarno preuzetih količina i ugovorenih količina umanjenih za dozvoljeno odstupanje (10%) za rujan 2022.

Naručitelj će Ponuditelju osim stvarno preuzetih količina po ugovorenoj cijeni platiti nadoknadu za nepreuzetu količinu po cijeni koja se računa prema formuli:

C(mp)m = C(EUR/kWh (NCV)) – ((CEGHIX(ap)m - 0,7) x 1,11)/1000

gdje je:

C(mp)m Cijena za nepreuzete količine u mjesecu „m“ iskazana na 6 (šest) decimalnih mjesta

 (EUR/kWh (NCV))

C(EUR/kWh (NCV)) Jedinična cijena energije nepromjenjiva za cijelo vrijeme trajanja Ugovora iskazana na 6

 (šest) decimalnih mjesta (EUR/kWh (NCV))

CEGHIX(ap)m Aritmetički prosjek indeksa CEGHIX (radni dani i neradni dani/vikendi) u mjesecu "m"

 iskazan na 3 (tri) decimalna mjesta (EUR/MWh (GCV))

NCV = Net Calorific Value (= donja ogrjevna vrijednost)

GCV = Gross Calorific Value (= gornja ogrjevna vrijednost)

m = mjesec srpanj

Ukoliko je rezultat izračuna negativna vrijednost, vrijednost C(mp)m = 0.

Navedena cijena množi se s mjesečnom nepreuzetom količinom.

U slučaju nepreuzetih mjesečnih količina, Ponuditelj će obračun nadoknade zbog nepreuzetih količina iskazati na posebnom računu s dospijećem plaćanja ne kraćim od 30 dana od dana izdavanja računa. Dan izdavanja računa smatra se 12. dan u mjesecu koji slijedi nakon isteka mjeseca u kojem su utvrđene nepreuzete količine ili prvi radni dan ako isti pada na neradni dan.

**Nadoknada zbog više preuzetih količina**

Više preuzete količine su preuzete količine iznad ugovorenih količina uvećanih za dozvoljeno odstupanje (10%) u promatranom mjesecu.

Naručitelj će Ponuditelju za više preuzete količine plina platiti nadoknadu koja se računa prema formuli:

C(vp)m = (CEGHIX(ap)m x 1,11 + Dvp) / 1000

gdje je

C(vp)m Cijena za više preuzete količine u mjesecu "m" iskazana na 6 (šest) decimalnih mjesta

 (EUR/kWh (NCV)

CEGHIX(ap)m Aritmetički prosjek indeksa CEGHIX (radni dani i neradni dani/vikendi) u mjesecu "m"

 (EUR/MWh iskazan na 3 (tri) decimalna mjesta (GCV))

Dvp Dodatak na CEGHIX(ap)m za više preuzete količine iskazan na 3 (tri) decimalna mjesta

 (EUR/MWh (NCV))

NCV = Net Calorific Value (= donja ogrjevna vrijednost)

GCV = Gross Calorific Value (= gornja ogrjevna vrijednost)

m = mjesec srpanj

Dodatak na CEGHIX(ap)m za više preuzete mjesečne količine Dvp određuje Ponuditelj u Troškovniku koji je sastavni dio Ponude (stupac 9).

Navedena cijena množi se sa mjesečnom više preuzetom količinom.

U slučaju više preuzetih mjesečnih količina Ponuditelj će obračun nadoknade zbog više preuzetih količina iskazati na posebnom računu s dospijećem plaćanja ne kraćim od 30 dana od dana izdavanja računa. Dan izdavanja računa smatra se 12. dan u mjesecu koji slijedi nakon isteka mjeseca u kojem su utvrđene više preuzete količine ili prvi radni dan ako isti pada na neradni dan.

**Mjesto isporuke:**

Izlazi iz transportnog sustava RH koji su ulazi u distribucijski sustav ZELINA - PLIN d.o.o. po hidrauličkim cjelinama

|  |  |
| --- | --- |
| Red. br. |  Naziv priključka |
| 1. | MRS Hrastje 3 bara |
|  |  |
|  |  |

**Rok početka i završetka izvršenja Ugovora:**

Naručitelj će zaključiti Ugovor u trajanju od 01.09.2022.g. do 30.09.2022.g.

1. **KRITERIJ ZA ODABIR GOSPODARSKOG SUBJEKTA (Uvjeti sposobnosti)**

3.1 Ponudbeni list, Troškovnik (ispunjen, ovjeren i potpisan od strane ovlaštene osobe ponuditelja)

3.2 Potvrda Porezne uprave o stanju duga ili istovrijedne isprave nadležnih tijela zemlje sjedišta ponuditelja

 - ne starija od 30 dana od dana objave poziva za dostavu ponude. Naručitelj će isključiti ponuditelja iz

 postupka nabave ako nije ispunio obvezu plaćanja dospjelih poreznih obveza i obveza za mirovinsko i

 zdravstveno osiguranje, osim ako je ponuditelju sukladno posebnim propisima odobrena odgoda

 plaćanja navedenih obveza.

1. **PODACI O PONUDI**

**4.1 Sadržaj ponude**

Ponuda sadrži:

• Ponudbeni list (Prilog 2) (ispunjen, ovjeren i potpisan od strane ovlaštene osobe ponuditelja) s

 popisom priloženih dokumenata iz točke 3.1 i 3.2.

• Troškovnik (Prilog 1) (ispunjen, ovjeren i potpisan od strane ovlaštene osobe ponuditelja)

U skladu s uvjetima i zahtjevima iz dokumentacije o nabavi, u roku za dostavu ponuda, ponuditelj je obvezan prikupiti sve tražene dokumente te ih pohraniti u elektroničkom obliku, u elektroničkom izvorniku ili kao skenirane preslike, a Troškovnik priložiti zasebno na obrascu iz privitka dokumentacije.

Predaja ponude smatra se prilaganje svih dokumenta ponude i dostava putem jedne (1) poruke

e-pošte na info@zelplin.hr unutar zadanog roka za predaju ponude.

**4.2 Način određivanja vrijednosti ponude**

Ukupna vrijednost ponude (stupac 8 Troškovnika) izražava se za cjelokupan predmet nabave odnosno za ukupnu vrijednost opskrbe plinom tijekom trajanja Ugovora.

Ponuditelj izražava ukupnu vrijednost ponude u kunama.

Ukupna vrijednost ponude piše se brojkama. U ukupnu vrijednost ponude bez PDV-a moraju biti uračunati svi troškovi i popusti.

**4.3 Kriterij odabira**

Najniža ukupna vrijednost ponude.

U slučaju dvije ili više istih ukupnih vrijednosti ponuda nabave kriterij za odabir bit će najniža vrijednost dodatka na CEGHIX(ap)m za više preuzete količine Dvp (stupac 9 Troškovnika).

**4.4 Datum, vrijeme i mjesto dostave ponude**

Rok za dostavu ponuda je **27.08.2022. godine, do 10:00 sati**, a mjesto dostave na e-adresu info@zelplin.hr

1. **JAMSTVO UZ UGOVOR**

Odabrani Ponuditelj se obvezuje za uredno ispunjenje Ugovora za slučaj povrede ugovornih obveza dostaviti Naručitelju jamstvo u obliku zadužnice, u visini 10% od ukupne vrijednosti Ugovora bez PDV-a ili položiti depozit na IBAN: HR5723600001102053204 u iznosu 10% od ukupne vrijednosti Ugovora bez PDV-a.

Zadužnica mora biti potvrđena kod javnog bilježnika i popunjena u skladu s Pravilnikom o obliku i sadržaju zadužnice.

Navedeno jamstvo odabrani Ponuditelj je dužan dostaviti u roku 5 (pet) dana od dana obostranog potpisa Ugovora na adresu: ZELINA – PLIN d.o.o.,K.Krizmanić 1, Sveti Ivan Zelina odnosno u navedenom roku položiti depozit.

Ne dostavi li odabrani Ponuditelj Naručitelju jamstvo odnosno ne položi depozit u roku iz stavka 2. ovog članka, Naručitelj ima pravo raskinuti Ugovor, u kojem će se slučaju smatrati da je Ugovor raskinut krivnjom odabranog Ponuditelja, te će Naručitelj imati pravo zahtijevati od odabranog Ponuditelja naknadu štete.

Rok valjanosti jamstva je 30 (trideset) dana duže od isteka roka izvršenja Ugovora.

Jamstvo za uredno ispunjenje Ugovora mora glasiti na Naručitelja.

U slučaju izmjene Ugovora za vrijeme njegova trajanja u smislu sklapanja Dodatka Ugovoru radi produženja roka izvršenja Ugovora, odabrani Ponuditelj se obvezuje dostaviti novo jamstvo ili produženje istog u roku 5 (pet) dana od dana obostranog potpisa Dodatka Ugovoru.

Jamstvo za uredno ispunjenje Ugovora Naručitelj ima pravo naplatiti u sljedećim slučajevima:

a) u slučaju svake povrede ugovorne obveze od strane odabranog Ponuditelja zbog koje Naručitelju

 nastane šteta i to u iznosu visine nastale štete sa pripadajućim kamatama,

b) u slučaju neproduljena jamstva sukladno odredbama ovog članka i to u punom iznosu istog jamstva, bez

 obveze vraćanja naplaćenog iznosa,

c) radi naplate ugovorne kazne zbog zakašnjenja odabranog Ponuditelja u ispunjenju svojih obveza koje

 čine predmet Ugovora, i to u visini ugovorne kazne,

d) u slučaju povrede Ugovora od strane odabranog Ponuditelja zbog koje Naručitelj ima pravo raskinuti

 Ugovor, kao i u slučaju raskida Ugovora, i to u punom iznosu jamstva,

e) u drugim slučajevima, radi naplate potraživanja koja Naručitelj ima prema odabranom Ponuditelju u svezi

 sa Ugovorom do visine iznosa koje Naručitelj potražuje,

f) uvijek kada je to predviđeno ostalim odredbama Ugovora.

**5.1 Klauzula o neispunjenju ugovorne obveze**

Ukoliko odabrani Ponuditelj bilo koji plinski dan ne uspije isporučiti nominiranu dnevnu količinu iz bilo kojeg razloga osim više sile isti je dužan naknaditi štetu Naručitelju koju je prouzročio nedostatnom isporukom, i to:

1. razliku između cijene neisporučenih količina plina predviđene Ugovorom i cijene zamjenskog plina iste količine koju je Naručitelj kupio na tržištu radi pokrića neisporučenih količina, uvećanu za bilo koje dodatne troškove koje Naručitelj mora podmiriti, odnosno iznos naknade štete koja je prouzročena Naručitelju zbog ne isporuke Ponuditelja ili
2. naknadu cjelokupne štete ako Naručitelj ne kupi zamjenski plin radi pokrića neisporučenih količina iz bilo kojeg razloga.

Naručitelj nije obvezan nabaviti zamjenski plin umjesto neisporučenih količina plina te se naknada štete koju je Ponuditelj dužan platiti Naručitelju neće moći izbjeći ili umanjiti zbog eventualnog propusta Naručitelja da nabavi zamjenski plin.

**6. UGOVORNA KAZNA**

Ako odabrani Ponuditelj ne izvrši obveze u ugovorenim rokovima, dužan je Naručitelju platiti ugovornu kaznu u iznosu 0,5% od ukupno ugovorene vrijednosti za svaki dan neopravdanog zakašnjenja te nadoknaditi Naručitelju sve eventualne troškove i štetu koja bi iz toga proizašla.

Ukupni iznos ugovorne kazne ne može biti veći od 10% od ukupno ugovorene vrijednosti.

Naručitelj ima pravo na ugovornu kaznu i u slučaju da odabrani Ponuditelj ne ispuni bilo koju svoju ugovornu obvezu ili ako je neuredno ispuni.

Naručitelj zadržava pravo na ugovornu kaznu i u slučaju primitka zakašnjelog ispunjenja ugovorne obveze.

Naručitelj ima pravo ugovornu kaznu ustegnuti prilikom isplate iznosa koji je obvezan podmiriti odabranom Ponuditelju temeljem računa ili naplatiti iz jamstva.

Pravo na ugovornu kaznu ne umanjuje niti isključuje pravo Naručitelja na naknadu eventualne štete preko iznosa ugovorne kazne.

Odredbe o ugovornoj kazni neće se primjenjivati, ako je ugovoreni rok prekoračen uslijed više sile ili krivnjom trećih osoba, a što odabrani Ponuditelj mora dokazati.

**7. ROK, NAČIN I UVJETI PLAĆANJA**

Odabrani Ponuditelj je obvezan prema Naručitelju poslati isključivo eRačun.

Plaćanje, transakcijski račun u roku od 30 dana od zaprimanja računa za isporučenu robu.

Plaćanje se obavlja na žiro račun odabranog Ponuditelja.

Obračunsko razdoblje je jedan mjesec (od prvog do posljednjeg dana kalendarskog mjeseca)

Predujam isključen.

Tečaj za konverziju valute: srednji tečaj HNB na datum izdavanja računa.

**8. OSTALO**

Naručitelj neće imati obvezu prihvatiti bilo koju zaprimljenu ponudu, niti sklopiti Ugovor s bilo kojim Ponuditeljem. Naručitelj također neće imati obvezu da odabere najpovoljniju ponudu sukladno kriterijima odabira iz ovog poziva za dostavom ponuda niti da potpiše Ugovor s takvim Ponuditeljem.

Naručitelj zadržava pravo da Ponuditelji koji u najboljoj mjeri udovoljavaju traženju Naručitelja, budu pozvani u drugi krug.

ZELINA - PLIN d.o.o.

U prilogu:

- Ponudbeni list

- Troškovnik

Direktor:

 Saša Sever